62022CO0302_INF
Определение на Съда (осми състав) от 3 октомври 2022 г. —Freebird Airlines Europe
(Дело C‑302/22)
„Преюдициално запитване — Член 99 от Процедурния правилник на Съда — Въздушен транспорт — Регламент (ЕО) № 261/2004 — Член 5, параграф 3 — Обезщетяване на пътниците при голямо закъснение на полет — Освобождаване от задължението за обезщетяване — Извънредни обстоятелства — Сблъсък на самолет с птици — Аварийно спиране, довело до увреждане на гумите на самолета“
Транспорт — Въздушен транспорт — Регламент № 261/2004 — Член 5, параграф 3 — Обезщетяване и помощ на пътниците — Отмяна или голямо закъснение на полет — Освобождаване от задължението за обезщетяване — Условие — Извънредни обстоятелства — Понятие — Прекъсване на фазата на излитане на самолет, причинено от сблъсъка му с птици и изразяващо се в спешна спирачна маневра, довела до повреждане на гумите на самолета — Включване — Вземане от въздушния превозвач на всички разумни мерки за избягване на отмяната или закъснението — Обхват — Проверка от страна на националния съд
(съображения 14 и 15, член 5, параграф 3 и член 7 от Регламент № 261/2004 на Европейския парламент и на Съвета)
(вж. т. 16—23 и диспозитива)
Диспозитив
Член 5, параграф 3 от Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91
трябва да се тълкува в смисъл, че:
прекъсването на етапа на излитане на самолет, което е породено от сблъсък на самолета с птици и се изразява в действия за аварийно спиране, водещи до увреждане на гумите на посочения самолет, попада в обхвата на понятието „извънредно обстоятелство“ по смисъла на тази разпоредба.